Jedinstveni upravni odjel Općine Kolan na temelju Zakona o lokalnim porezima (NN 115/16,101/17) i Odluke o općinskim porezima Općine Kolan (Službeni glasnik Zadarske županije 14/17, 01/18) objavljuje

**Poziv za podnošenje prijava za utvrđivanje**

**poreza na kuće za odmor za 2019. g.**

Pozivaju se pravne i fizičke osobe (vlasnici kuća za odmor-obveznici) da u skladu sa člankom 49. Zakona o lokalnim porezima (NN 115/16,101/17) i člankom 8. Odluke o općinskim porezima Općine Kolan (Službeni glasnik Zadarske županije 14/17, 01/18) do

 **31. ožujka 2019.g.**

 dostave prijavu za utvrđivanje poreza na kuće za odmor.

Prijavu podnose obveznici poreza kod kojih su u odnosu na prethodnu godinu nastale promjene bitne za utvrđivanje poreza te sve pravne i fizičke osobe novi obveznici. Prijave promjena prijavljene nakon postavljenog roka *ne uzimaju se* u obzir u tekućoj godini.

Ukoliko se ne postupa po navedenom čini se prekršaj što prema članku 56. Zakona o lokalnim porezima (NN 115/16, 101/17) podliježe novčanim kaznama.

Porez na kuću za odmor na području Općine Kolan iznosi 15,00 kn po metru kvadratnom korisne površine i plaća se jednom godišnje.

Molimo da priloženi obrazac popunite te ga sa popratnom dokumentacijom dostavite u pisarnicuOpćine Kolan:

 - poštom na adresu **Općina Kolan, Trg kralja Tomislava 6, 23251 Kolan,**

* fax-om: 023 / 698-008 ili
* mail-om: info@kolan.hr ili racunovodstvo2@kolan.hr

Kolan, 01.ožujka 2019.godine